Ο **Ζμπίγκνιεβ Κάζιμιερζ Μπόνιεκ** (πολωνικά: Zbigniew Kazimierz Boniek‎‎, γεννημένος στις 3 Μαρτίου 1956 στο Μπίντγκοστς) είναι Πολωνός πρώην διεθνής ποδοσφαιριστής και προπονητής.

Καριέρα σε συλλόγους
--------------------

Ο Μπόνιεκ ξεκίνησε την ποδοσφαιρική του καριέρα από τη Ζάβισα Μπίντγκοστς, ενώ στη συνέχεια μετακόμισε στη Βίτζεβ Λοτζ. Πήρε μεταγραφή για την ιταλική Γιουβέντους το 1982. Με την Γιουβέντους κατέκτησε το Κύπελλο Κυπελλούχων και το Ευρωπαϊκό Σούπερ Καπ το 1984 (σκοράροντας, μάλιστα, στον τελικό του τελευταίου), καθώς και το Κύπελλο Πρωταθλητριών το 1985. Αφότου ολοκλήρωσε την επαγγελματική του καριέρα αγωνιζόμενος με την ΑΣ Ρόμα το 1988, είχε επιτυχημένη καριέρα ως επιχειρηματίας.

Ως παίκτης, ο Μπόνιεκ ήταν γνωστός για την τεχνική του κατάρτιση και την ταχύτητά του. Ήταν ένας εκ των καλύτερων τεχνικά καταρτισμένων παικτών της εποχής του, ενώ διέθετε και εξαιρετική τεχνική. Ο πρόεδρος της Γιουβέντους Τζιάνι Ανιέλι του είχε δώσει το ψευδώνυμο *Bello di notte* ("Ομορφιά της νύχτας", το οποίο και είναι λογοπαίγνιο σε σχέση με τον τίτλο της ταινίας του Μπουνιουέλ *Belle de Jour*) λόγω των εμφανίσεών του στις ευρωπαϊκές αναμετρήσεις, οι οποίες στις περισσότερες περιπτώσεις λάμβαναν χώρα στη διάρκεια της νύχτας. Ο Μπόνιεκ συμπεριλήφθηκε από τον Πελέ στην λίστα των 125 Καλύτερων Ποδοσφαιριστών και από την FIFA ως ένας από τους καλύτερους 100 παίκτες όλων των εποχών. Στις 12 Οκτωβρίου 2009, έλαβε ένα τιμητικό βραβείο του Χρυσού Ποδιού ως αναγνώριση για το σύνολο της καριέρας του.

Διεθνής καριέρα
---------------

Ο Μπόνιεκ εκπροσώπησε την Πολωνία με συνολικά 80 διεθνείς συμμετοχές και πετυχαίνοντας 24 γκολ. Κατέκτησε το χάλκινο μετάλλιο (τρίτη θέση) ως μέλος της Εθνικής Πολωνίας στο Παγκόσμιο Κύπελλο του 1982.

Προπονητής
----------

Ο Μπόνιεκ έχει επίσης εργαστεί ως προπονητής στην Ιταλία, έχοντας περάσει από την τεχνική ηγεσία των Λέτσε τη σεζόν 1990–91, Μπάρι τη σεζόν 1991–92, Σαμπενεντετέζε τη σεζόν 1992–93 και Αβελίνο τη διετία 1994–96.

Ο Μπόνιεκ διετέλεσε και αντιπρόεδρος της Πολωνικής Ομοσπονδίας Ποδοσφαίρου, ενώ τον Ιούλιο του 2002 ανέλαβε χρέη προπονητή της Εθνικής Πολωνίας. Παραιτήθηκε τον Δεκέμβριο του 2002, έπειτα από μόλις πέντε αγώνες (2 νίκες, 1 ισοπαλία, 2 ήττες, συμπεριλαμβανομένης μία εντός έδρας ήττας με σκορ 1-0 απέναντι στη Λετονία στα πλαίσια των προκριματικών του Ευρωπαϊκού Πρωταθλήματος).

Μετά το ποδόσφαιρο
------------------

Σύμφωνα με δημοσιεύματα από την Πολωνία, ο Μπόνιεκ φερόταν ως πιθανός Υπουργός Αθλητισμού της χώρας, ωστόσο ο ίδιος αρνήθηκε τις φήμες και δήλωσε ότι δεν είχε διάθεση να αναλάβει τη θέση.

Στις 26 Οκτωβρίου 2012, ανέλαβε πρόεδρος της Πολωνικής Ομοσπονδίας Ποδοσφαίρου.

Ο διεθνής με την Ονδούρα ποδοσφαιριστής Όσκαρ Μπόνιεκ Γκαρσία έλαβε το μεσαίο όνομα *Μπόνιεκ* προς τιμήν του Ζμπίγκνιεβ Μπόνιεκ. Ο Γκαρσία επέλεξε να αναγράφεται το "Μπόνιεκ" στο πίσω μέρος της φανέλας στο διάστημα κατά τη διάρκεια του οποίου αγωνιζόταν για λογαριασμό της αμερικανικής Χιούστον Ντάιναμο.

Τίτλοι και διακρίσεις
---------------------

### Σύλλογος

Ο Μπόνιεκ (δεξιά) το 2011.
**Βίτζεβ Λοτζ**

* Εκστρακλάσα: 1981, 1982

**Γιουβέντους**

* Σέριε Α (1): 1983-84
* Κύπελλο Ιταλίας: 1983
* Κύπελλο Πρωταθλητριών: 1985
* Σούπερ Κύπελλο Ευρώπης: 1984
* Κύπελλο Κυπελλούχων Ευρώπης: 1984
* Διηπειρωτικό Κύπελλο: 1985

**ΑΣ Ρόμα**

* Κύπελλο Ιταλίας: 1986

### Ατομικές διακρίσεις

* Δημοψήφισμα περιοδικού Piłka nożna : 1978, 1982
* Χρυσή Μπάλα : Τρίτη θέση 1982
* Καλύτερη ομάδα του Παγκοσμίου Κυπέλλου : 1982
* FIFA 100 : 2004
* Βραβείο Golden Foot Legends : 2009
* Διεθνή Βραβεία ποδοσφαίρου FAI - Διεθνής προσωπικότητα: 2012
* Ιταλικό ποδοσφαιρικό Hall of Fame : 2019

Πολιτικές Βραβεύσεις
--------------------

Ο Ζμπίγκνιεβ Μπόνιεκ είναι 3ης τάξεως ιππότης του Τάγματος της Τιμής της Ιταλικής Δημοκρατίας  *Commendatore Ordine al Merito della Repubblica Italiana*

Παραπομπές
----------

1. ↑  «Zbigniew Boniek to receive Golden Foot career award». *ESPN*. 2 Οκτωβρίου 2009. Αρχειοθετήθηκε από το πρωτότυπο στις 2012-10-19.. Ανακτήθηκε στις 14 Οκτωβρίου 2009.
2. ↑  «World Football: The 100 Greatest World Cup Players of All Time». Ανακτήθηκε στις 15 Αυγούστου 2021.
3. ↑
4. ↑
5. ↑  «MŚ: Boniek będzie kibicował... Bońkowi» (στα Πολωνικά). onet.pl. 4 Ιουνίου 2010. Αρχειοθετήθηκε από το πρωτότυπο στις 29 Φεβρουαρίου 2012. Ανακτήθηκε στις 1 Φεβρουαρίου 2014.
6. ↑  «Dettaglio decorato».. Ανακτήθηκε στις 29 Ιουνίου 2012.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζμπίγκνιεφ Μπόνιεκ** |

* Zbigniew Boniek (90minut.pl)
* Ένα τραγούδι (στα πολωνικά) αφιερωμένο στον Μπόνιεκ
* BBC: Pele's list of the greatest

  



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
FIFA 100 |
| --- |
|  |
| UEFA | 
* Ανρί
* Β. βαν ντερ Κέρκοφ
* Ρ. βαν ντερ Κέρκοφ
* βαν Μπάστεν
* Βαν Ντερ Ελστ
* βαν Νίστελροϊ
* Βιεϊρά
* Βιέρι
* Γκούλιτ
* Εμρέ
* Εουσέμπιο
* Ζέελερ
* Ζέεντορφ
* Ζιντάν
* Καν
* Καντονά
* Κέλεμανς
* Κίγκαν
* Κιν
* Κλάιφερτ
* Κλίνσμαν
* Κοπά
* Κρόιφ
* Μ. Λάουντρουπ
* Μπ. Λάουντρουπ
* Λίνεκερ
* Λουίς Ενρίκε
* Μάγιερ
* Μάζοπουστ
* Μαλντίνι
* Μπάλακ
* Μπανκς
* Μπαρέζι
* Μπάτζιο
* Μπεκενμπάουερ
* Μπέκαμ
* Μπέκραμπ
* Μπέργκομι
* Μπεστ
* Μπόνιεκ
* Μπονιπέρτι
* Μπράιτνερ
* Μπουτραγκένιο
* Μπουφόν
* Ματέους
* Μύλερ
* Νέντβεντ
* Νέσκενς
* Νέστα
* Ντάβιντς
* Νταλγκλίς
* Ντασαέφ
* Ντελ Πιέρο
* Ντεσαϊγί
* Ντεσάν
* Όουεν
* Παπέν
* Πιρές
* Πλατινί
* Πούσκας
* Πφαφ
* Ραούλ
* Ρένσενμπρινκ
* Ράικαρτ
* Ριβέρα
* Σμάιχελ
* Ρόσι
* Ρούι Κόστα
* Ρουμενίγκε
* Ρουστού
* Σεβτσένκο
* Σίρερ
* Σούκερ
* Στόιτσκοφ
* Τζοφ
* Τόττι
* Τουράμ
* Τρεζόρ
* Τρεζεγκέ
* Τσάρλτον
* Φακέτι
* Φίγκο
* Φονταίν
* Χάτζι
 |
|  |
| CONMEBOL | 
* Βαλντεράμα
* Βερόν
* Ζαμοράνο
* Ζανέττι
* Ζίκο
* Κάρλος Αλμπέρτο Τόρες
* Καφού
* Κέμπες
* Κουμπίγιας
* Κρέσπο
* Μαραντόνα
* Μπατιστούτα
* Νίλτον Σάντος
* Ντι Στέφανο
* Πασαρέλα
* Πελέ
* Ριβάλντο
* Ριβελίνο
* Ρομπέρτο Κάρλος
* Ρομάριο
* Ρομερίτο
* Ροναλντίνιο
* Ρονάλντο
* Σαβιόλα
* Τζαλμά Σάντος
* Σιβόρι
* Σόκρατες
* Τζούνιορ
* Φαλκάο
* Φιγκερόα
* Φραντσεσκόλι
 |
|  |
| CAF | 
* Αντέμπι Πελέ
* Γουεά
* Ντιούφ
* Μιλά
* Οκότσα
 |
|  |
| CONCACAF | 
* Έικερς
* Σάντσες
* Χαμ
 |
|  |
| AFC | 
* Νακάτα
* Χονγκ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 166170383
* LCCN: n2013047655
* ISNI: 0000 0001 1370 2579
* GND: 1156435919

 |

 |